ชมซากุระ
&nbsp;
10 ส.ค. 2554

....ทีมข่าวการเงิน
ไหนๆ ก็จะโดนควบรวมกับธนาคารธนชาต ในอีกไม่นานนี้ “ชัยวัฒน์ อุทัยวรรณ์” ซีอีโอและกรรมการผู้จัดการ แบงก์นคร หลวงไทย ก็ตั้งอกตั้งใจพานักข่าวไปเพรสทัวร์ ไกลถึงเกาหลี
งานนี้ คุณชัยวัฒน์ ตั้งอกตั้งใจว่า จะแถลงข่าวของธนาคารใต้ต้นซากุระที่กำลังเบ่งบาน เพราะว่าจะเป็นแบ็กกราวด์ที่สวยสดชื่น และเป็นซีอีโอคนแรกที่ทำประหลาดแบบนี้จึงกำหนดว่าจะต้องเดินทางในเดือน เม.ย.
แต่พอเดินทางถึงเกาหลีเข้าจริงๆ อากาศที่แปรปรวนของโลก ก็ทำให้ไม่เป็นไปตามแผน เพราะว่าอากาศแทนที่จะอุ่นสบาย ดันหนาวนานกว่าปกติ ทำให้ดอกซากุระบานไม่กี่ต้น ไม่ได้บานสะพรั่งเป็นพรืดอย่างที่คิด 
แต่เมื่อตั้งใจแล้วก็จะต้องทำให้ได้ คุณชัยวัฒน์ทนหนาว แถลงข่าวอย่างไม่ท้อถอย โชคดีที่ไม่มีใครเป็นหวัด ไม่งั้นแย่เลยฮับ